The Show Must Go On. „The Show Must Go On“ (oʻzbekcha: Shou davom etishi kerak) — „Queen“ rok-guruhining „Innuendo“ albomi yakuniy qoʻshigʻi. Guruhning „Greatest Hits II“ albomiga kiritilgan. Freddie Mercury hayotligida kuylangan, vafotidan 5 hafta-yu 6 kun oldin chiqqan oxirgi singl. Freddie Mercury xotirasiga bagʻishlangan konsertda ushbu qoʻshiqni Elton John ijro etgan. Brian May va Roger Taylor ushbu qoʻshiqni oʻzlarining yakkaxon konsertlarida ham ijro etishgan. „The Show Must Go On“ qoʻshigʻi juda koʻplar kaver-versiyalariga ega. Yaratilish tarixi. Qoʻshiqning matni metaforalar bilan toʻla. Yaqinlashib kelayotgan tragediya haqida kuylangan; qoʻshiqning yakuniy qismida qahramonning hayotga boʻlgan muhabbati qayta kurtak otadi: „I have to find the will to carry on with the show“ (Men shouni davom ettirish uchun oʻzimda kuch topishim kerak), („Inside my heart is breaking“ (Mening yuragim ichidan parchalanmoqda)). Kompozitsiya Si minor bilan boshlanib ikkinchi qatori do-diez minorda davom etadi, keyinchalik qoʻshiq Si minorga qaytadi.